Die wêreld in foto’s – 29 November 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vrou op ŉ trem wat Swart Vrydag adverteer in Praag, Tsjeggië. (Foto: Petr David Josek, AP) Die Brit Lewis Hamilton van die Mercedes-span tydens die eerste oefensessie op die Yas Marina-renbaan in Abu Dhabi, Verenigde Arabiese Emirate. Die Emirates Formula One Grand Prix vind Sondag plaas. (Foto: Kamran Jebreili, AP) ŉ Chinese toeris neem foto’s van die Roemerberg-plein, een van die belangrikste toeristeaantreklikhede in Frankfurt, Duitsland. (Foto: Michael Probst, AP) Marnus Labuschagne, die Australiese krieketspeler, keer die bal betyds tydens die wedstryd teen Pakistan in Adelaide. (Foto: James Elsby, AP) ŉ Betoger wat deel is van die protesaksie teen die regering in Bogota, Colombië, met haar gesig geverf in die kleure van die dié land se nasionale vlag. Duisende mense het die afgelope week betoog om hul ontevredenheid met die regering uit te spreek. (Foto: Fernando Vergara, AP)